



A Jobbikból kivált szintén szélsőjobboldali párt a Mi Hazánk Mozgalom képviselői országgyűlési indítványt terjesztenek elő, annak érdekében, hogy a homoszexualitást tilos legyen népszerűsíteni az oktatási intézményekben Magyarországon az óvodától-az egyetemig.

Tilos legyen az óvodától az egyetemig minden oktatási intézményben a homoszexualitás népszerűsítése

A döntést a párt vezetője és Ásotthaslom polgármestere, Toroczkai László jelentette be a Facebook oldalán

"A Mi Hazánk Mozgalom törvényjavaslatot nyújt be az Országgyűlésnek, annak érdekében, hogy tilos legyen az óvodától az egyetemig minden oktatási intézményben a homoszexualitás népszerűsítése. A törvényjavaslat ezen túl általában is védené a gyermekek, fiatalok egészséges fejlődését, többek között a parafília valamennyi formájának tiltásával is. Most éppen Szegeden szerveznek a balliberális körök "melegség érzékenyítő" programokat iskolásoknak, és ez csak az első lépés lehet azon az úton, amelyen a finnországi Kokkola városának tanácsa már előrébb jár: Itt már kötelezővé tették az összes középiskolás számára, hogy nézzenek meg az iskolai foglalkozások keretében egy romantikus filmet (a 2017-ben készült "Szólíts a neveden" című filmet), ami egy 17 éves fiatalkorú fiú és egy felnőtt férfi - a pedofíliát súroló - szerelméről, illetve szexuális kapcsolatáról szól. (Az Egészségügyi Világszervezet által használt BNO-10 a pedofília definíciójába beleérti a serdülők iránti szexuális vonzalmat is). Aki nem megy el megnézni ezt a filmet, pénzbüntetést kap, mint egy sötét, beteg diktatúrában. Magyarország nem juthat el."

Vagyis kezdődik az uszítás újra! Vagy inkább folytatódik? Elég nagy baj, hogy bármi esély is van arra, hogy egy ilyen témát ma a 21. században napirendre vegyenek, de még aggasztóbb az, hogy a kormányzat szintén homofób és ez a lépés most kísértetiesen összecseng a köztévé elhíresült legutóbb lement műsorával, ahol arról beszéltek hosszasan, hogy a melegség gyógyítható. A királyi tévé ezen műve azóta már nemzetközi ismeretséget szerzett és valószínűleg ez az akció se marad titokban a külföldön élők előtt.

Meg kell jegyezni, hogy a polgármester már korábban betiltotta a burkát és ahogy ő fogalmaz a meleg propagandát, de ez ellen az ombudsman komoly kifogást emelt, majd a rendeletet később a Csongrád Megyei Kormányhivatal több ponton is törvénysértőnek minősítette.

Kérdés, hogy mit tesz a Fidesz? Beáll a kezdeményezés mögé, vagy megmutatja, hogy annak ellenére, hogy szerinte betegek vagyunk, azért csak csak megtűri az LMBT közösség tagjait? Kérdés továbbra is az, hogy meddig? Ami még felvetődött bennem az az (most lehet valaki összeesküvés elmélet hívőnek fog tartani), hogy nem lehet hogy ez az egész új törvényjavaslatosdi csak egy színjáték azért, hogy elcsendesítsék a viharokat, amit az állami tévé műsora keltett?

Ez is egy módszer, hogy elvetik ezt a javaslatot, mutatván, hogy még sincs akkora bajuk a melegekkel, de ettől még nem fognak másképp gondolkodni, mint ami abban a szégyenteljes adásban elhangzott. De igen! Csak végszónak megjegyezném még, hogy Putyin is az általa támogatott szélsőjobbosokkal teszteli le a hasonló elképzeléseket a társadalomban.

#ToroczkaiLászló #politika #Balkonköztársaság #Magdiagőzben